Petőfi tüze
Falvát megőrült népe lerombolá,
Házunk az nincs, fél fal, ha mi megmaradt,
  Gonosz Tél van s e kis családnak
     Tűze, Petőfi - az Eszme: hol van?

           *   *   *

Petőfi Sándor, Tégedet `ünnepel`
A jajgató nép s a süket Elnyomás,
  De nagy lelked `tüzét`, az Eszmét,
     Cifra, hideg lobogás takarja.

Ó, ünnepelvén, mélyre temetnek el!
Petőfi Sándor, ámde azért nyugodj:
  Az Eszme ég az elnyomottak
     Büszke szivében örök dalodra.

És égni fog, mert nagy hitem ójja meg:
Világszabadság! - így köszönök, Vezér,
  S örömtelen tizennyolc évem
     Szent lobogója elődbe hajlik.

József Attila
Versek